Svjetsko prvenstvo u vodenim sportovima 2023.
   Svjetsko prvenstvo u vodenim sportovima 2023., 20. izdanje Svjetskog prvenstva u vodenim sportovima, održava se u Fukuoki, Japan, od 14. do 30. jula 2023. godine. Prvobitno je bilo planirano da se održi 2021. godine, ali je prvenstvo odgođeno za maj 2022. kao odgovor na pomjeranje termina  Ljetne olimpijade 2020. u Tokiju do 2021., zbog pandemije COVID-19. Događaj je po drugi put odložen za 2023. zbog tekućih ograničenja putovanja i sigurnosnih mjera u Japanu. Umjesto njega, Budimpešta je bila domaćin 19. prvenstva od 18. juna do 3. jula 2022. godine.